Rudnios šiaurinis kalvaragis

Rudnios šiaurinis kalvaragis, dar vadinamas Gugučio kalnu – kalva Varėnos rajone, Marcinkonių seniūnijoje, Rudnios (Rudnelės) kaime, patenkanti į Dzūkijos nacionalinio parko, Skroblaus rezervato teritoriją. Kalvaragį iš rytų pusės juosia ir skiria nuo gyvenvietės šiaurinės dalies Skroblaus upelio slėnis. Objektas užima 6,58 ha plotą, plyti už 4,5 km į pietus nuo Puvočių (iš kelio ). Be šio kalvaragio, maždaug į kvadratinio kilometro mišku apaugusį plotą aplink RudniąRudnia žemėlapyje maps.lt patenka panašus Pietinis kalvaragis ir pasagos formos sufozinis Rudnios cirkas (į vakarus nuo gyvenvietės), sudarantys unikalų pralaužtinio kanjoninio slėnio gamtinį kompleksą. 

Kalvaragį suformavo šiame ruože stovėjusio ledyno ir vėliau čia tekėjusių tirpstančių ledynų vandens srautai. Reljefo formoms įtaką taip pat darė šiuo metu šalia pratekančio Skroblaus ir jo intakų hidrografinis režimas. Į upelio slėnį nusileidžia rytinis ir šiaurinis kalvaragio šlaitai. Kalva yra maždaug ovalo formos plane, jos santykinis aukštis siekia 28 m nuo papėdės. Ilgąja, 300 m  ilgio kraštine orientuota šiaurės pietų kryptimi. 

Į vakarus nuo kalvos susiformavęs 22 m gylio ledyno tirpsmo vandenų išplautas klonis skiria kalvaragį  nuo vakaruose esančios vėjo perpustytos smėlingos lygumos. Tarp kalvaragio ir lygumos yra kelių metrų skirtumas, o tolyn besidriekianti lyguma yra aukštesniame lygyje už kalvaragį.Dzūkijos geologinė savastis. Geologinio paveldo diena, 2012. Lauko seminaro vadovas. Rudnios šiaurinis kalvaragis lgt.lrv.lt p. 12, 13Rudnios šiaurinis kalvaragis lgeos.lt p. 24 

Kalvaragis apaugęs pušynu. Rezervate esančio kalvaragio lankymas ribojamas.Lietuvos geologijos tarnyba. El. paslaugos. Geotopai (išrašas). Rudnios šiaurinis kalvaragis lgt.lt

 Duomenys 

Rudnios šiaurinis kalvaragis Vyriausybės 1997 m. rugsėjo 26 d. nutarimu Nr. 1051 paskelbtas saugomu geomorfologiniu paveldo objektu, turi gamtos paminklo statusą.Saugomų teritorijų valstybės kadastras stk.am.lt  Pagrindinės charakteristikos:

 Aukštis – 28 m
 Ilgis – 300 m
 Plotis – 250 m
 Plotas – 6,58 ha
 Geotopo tipas – didkalvė

 Šaltiniai 

 Nuorodos 

 Atrask Lietuvos saugomas teritorijas. Rudnios šiaurinis kalvaragis saugoma.lt
 Rudnios šiaurinis kalvaragis wikimapia.org
 Geomorfologiniai GPO plotai stat.gov.lt

Kategorija:Lietuvos kalvos

Kategorija:Dzūkijos nacionalinis parkas
Kategorija:Varėnos rajono gamtos paminklai